Os adverbios espacials deicticos en francés se relacionan con os demostrativos y son ici y là.

Ici
L'adverbio ici deriva d'o latín ECCE HIC, y se retroba en part de l'occitán y catalán y en aragonés benasqués como ací.

La
L'adverbio là deriva d'o latín ILLAC y ye cognato d'o catalán allà y de l'aragonés allá.

Emplego
L'adverbio ici indica proximidat a la persona que parla, en oposición a l'adverbio là, que indica leixanía, y asinas de diferencia dos puestos. Manimenos en a luenga charrada actual esta oposición ye camín de desapareixer substuita por a oposición là y là bas.

Con o verbo être ("ser") estos adverbios prenen significaus diferents. Être ici indica estar en un puesto determinau ("estar aquí"), mientres que être là significa "estar present" sin indicar puesto.
Adverbios espacials deicticos en francés